) हज़ल हमारे ही दिल का वो भुर्ता बनाए छिड़क कर नमक फिर हमीं को खिलाए  गए साल तो सिर्फ जूते हैं खाए न जाने नया साल क्‍या गुल खिलाए  यूं पहलू में आ नाक भौं मत सिकोड़ो हुए दस ही दिन तो हैं हमको नहाए  हसीनाओं के बाप मरते नहीं क्‍यों कहां से ये अमरौती खाकर हैं आए  वो चिमटे से मारे वो बेलन से पीटे जो सीना बचाऊं तो सर पे चलाए   ये दिल जैसे कूकर है तेरी गली का तुझे जब भी देखे बहुत दुम हिलाए  ज़रा अपने कमबख्‍़त भाई से कह दे कभी दूल्‍हा भाई भी कहके बुलाए  तेरे सौ हैं आशिक़, सवा सौ दीवाने खड़े हम भी क्‍यू में हैं नंबर लगाए  ये है डायलर टोन या तेरे अब्‍बू करूं काल जब भी तो गाली सुनाए  चले जा रहे  हम हैं ठेले पे लद कर खुदा यूं किसी की न मय्यत उठाए  तेरी याद खटमल सी ख़ूं चूसती है ये मच्‍छर सी कानों पे आ भिनभिनाए  है दिल मोड पर बाइब्रेशन के आया तू जब पास आये तो ये थरथराए   किया है अटैच अपना दिल मेल के संग कहीं एंटी वायरस न इसको उड़ाए  ये है दोस्‍त कैसा, मेरी कब्र पे जो धतूरे के फूलों की माला चढ़ाए अब आप लोगों ने ही बुलाया है तो आप ही झेलो ये थोक के शेर ।